ประกาศกรมสรรพสามิตประกาศกรมสรรพสามิตเรื่องหลักเกณฑ์ เงื่อนไข และจำนวนของรถยนต์นั่งหรือรถยนต์โดยสารที่มีที่นั่งไม่เกิน ๑๐คนที่ใช้เป็นรถพยาบาลของส่วนราชการโรงพยาบาล หรือองค์การสาธารณกุศลซึ่งได้รับการยกเว้นภาษีสรรพสามิต[๑] อาศัยอำนาจตามความใน (๑) ของประเภทที่ ๐๕.๐๑ และประเภทที่ ๐๕.๐๒รถยนต์นั่งหรือรถยนต์โดยสารที่มีที่นั่งไม่เกิน ๑๐ คนในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๑๐๙) ลงวันที่ ๒๔ เมษายน พ.ศ. ๒๕๕๖อธิบดีกรมสรรพสามิตจึงออกประกาศไว้ ดังต่อไปนี้ข้อ ๑ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาลของส่วนราชการ โรงพยาบาล หรือองค์การสาธารณกุศลที่จะได้รับการยกเว้นภาษี ต้องเป็นไปตามหลักเกณฑ์ เงื่อนไข และจำนวน ดังต่อไปนี้๑.๑ ต้องเป็นรถยนต์ที่ใช้ในการรับ - ส่งผู้ป่วย หรือผู้บาดเจ็บที่ได้ติดตั้งอุปกรณ์สำหรับการรักษาพยาบาลฉุกเฉินโดยพื้นที่ภายในรถจะต้องมีความกว้างยาวและสูงเพียงพอสำหรับให้ผู้ป่วยหรือผู้บาดเจ็บนอนและให้การช่วยเหลือผู้ป่วยหรือผู้บาดเจ็บได้โดยสะดวกซึ่งในขณะนำออกจากโรงอุตสาหกรรมหรือในขณะนำเข้ามาในราชอาณาจักรอย่างน้อยจะต้องมีอุปกรณ์ต่าง ๆ ดังต่อไปนี้(๑) เปลนอนพร้อมเบาะและสายยึดตรึงผู้ป่วยหรือผู้บาดเจ็บชนิดปรับระดับนั่ง - นอน และเคลื่อนย้ายได้ พร้อมที่ยึดเปลป้องกันมิให้เปลเลื่อนไป มา(๒) ท่อบรรจุออกซิเจนและอุปกรณ์ให้ออกซิเจน(๓) เครื่องดูดเสมหะและอุปกรณ์(๔) อุปกรณ์แขวนขวดน้ำเกลือหรือเลือด(๕)ตู้หรือที่สำหรับเก็บรักษาหรือจัดวางเครื่องอุปกรณ์ยาและเวชภัณฑ์ที่จำเป็นในการช่วยชีวิตฉุกเฉิน(๖) ที่นั่งสำหรับแพทย์และพยาบาลดูแลผู้ป่วยหรือผู้บาดเจ็บ(๗) ไฟสัญญาณฉุกเฉินประจำรถติดตั้งให้เห็นชัดเจน(๘) สัญญาณไซเรน๑.๒ ในกรณีที่เป็นรถยนต์นั่งหรือรถยนต์โดยสารที่มีที่นั่งไม่เกิน ๑๐คน ที่ใช้เป็นรถพยาบาลขององค์การสาธารณกุศลองค์การสาธารณกุศลนั้นจะต้องมีคุณสมบัติครบถ้วนตามหลักเกณฑ์ ดังต่อไปนี้(๑) ต้องเป็นนิติบุคคลตามกฎหมาย เช่นเป็นสมาคมหรือมูลนิธิที่ได้จดทะเบียนแล้วตามประมวลกฎหมายแพ่งและพาณิชย์(๒)ต้องมีวัตถุประสงค์เพื่อการกุศลสาธารณะในประเทศไทยและรายได้ขององค์การสาธารณกุศลต้องมิใช่เป็นการได้มาจากการซื้อขายหรือการให้บริการโดยมีค่าตอบแทนเป็นปกติธุระ เว้นแต่การซื้อขายหรือการให้บริการนั้นเกี่ยวข้องกับการศาสนาการศึกษา การสถานพยาบาล หรือการสังคมสงเคราะห์และไม่นำรายได้ดังกล่าวไปจ่ายในทางอื่น(๓)ชื่อขององค์การสาธารณกุศลจะต้องไม่เป็นชื่อและนามสกุลของบุคคลที่ยังมีชีวิตอยู่หรือชื่อการค้า หรือเครื่องหมายการค้า๑.๓ จำนวนของรถยนต์นั่งหรือรถยนต์โดยสารที่มีที่นั่งไม่เกิน ๑๐ คนที่ใช้เป็นรถพยาบาลของโรงพยาบาลซึ่งไม่ใช่โรงพยาบาลของรัฐที่จะได้รับยกเว้นภาษีจะต้องพิจารณาหลักเกณฑ์ดังต่อไปนี้ประกอบด้วยขนาดของโรงพยาบาล (จำนวนเตียง)จำนวนรถพยาบาลที่จะได้รับยกเว้นภาษีรวมกับจำนวนรถพยาบาลที่มีอยู่เดิมน้อยกว่า ๑๐๐ เตียง๑๐๐ ๒๕๐ เตียงมากกว่า ๒๕๐ เตียงไม่เกิน ๖ คันไม่เกิน ๑๐ คันไม่เกิน ๒๐ คันข้อ ๒ ผู้ใดประสงค์จะขอรับการยกเว้นภาษีสำหรับรถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาลของส่วนราชการ โรงพยาบาล หรือองค์การสาธารณกุศล ให้ยื่นคำขอตามแบบท้ายประกาศนี้พร้อมด้วยหลักฐานตามที่ระบุไว้ในแบบคำขอณ สถานที่ ดังต่อไปนี้๒.๑ กรณีผลิต ให้ผู้ประกอบอุตสาหกรรมยื่นคำขอต่อเจ้าพนักงานสรรพสามิตณ สำนักงานสรรพสามิตแห่งท้องที่ที่โรงอุตสาหกรรมตั้งอยู่ก่อนนำออกจากโรงอุตสาหกรรม๒.๒ กรณีนำเข้า ให้ผู้นำเข้ายื่นคำขอต่อเจ้าพนักงานสรรพสามิต ณสำนักงานสรรพสามิตแห่งท้องที่ที่ด่านศุลกากรที่มีการนำเข้าตั้งอยู่ก่อนการนำเข้าทุกครั้งทั้งนี้เพื่อนำหลักฐานที่ได้รับอนุมัติให้ยกเว้นภาษีดังกล่าวไปใช้เป็นหลักฐาน ณ กรมศุลกากรหรือด่านศุลกากรต่อไปข้อ ๓ ให้สรรพสามิตพื้นที่เป็นผู้มีอำนาจอนุมัติยกเว้นภาษีโดยการอนุมัติยกเว้นภาษีให้มีผล ดังนี้๓.๑ กรณีผลิตในราชอาณาจักรให้มีผลตั้งแต่วันที่ผู้มีหน้าที่เสียภาษีได้ยื่นคำขอยกเว้นภาษี เป็นต้นไป๓.๒ กรณีนำเข้า ให้มีผลตั้งแต่วันที่อนุมัติให้ยกเว้นภาษีเป็นต้นไปกรณีที่จำนวนรถพยาบาลที่จะขออนุมัติยกเว้นภาษีรวมกับรถพยาบาลที่มีอยู่เดิมเกินกว่าจำนวนที่กำหนดในข้อ๑.๓ แต่มีเหตุอันควรอนุมัติให้สรรพสามิตพื้นที่ขอความเห็นชอบจากผู้อำนวยการสำนักงานสรรพสามิตภาคก่อนการอนุมัติข้อ ๔ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๕๙ เป็นต้นไปประกาศณ วันที่ ๗ มกราคม พ.ศ. ๒๕๕๗สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. แบบคำขอยกเว้นภาษีสรรพสามิตสำหรับรถยนต์นั่งหรือรถยนต์โดยสารที่มีที่นั่งไม่เกิน๑๐ คน ที่ใช้เป็นรถพยาบาลของส่วนราชการ โรงพยาบาล หรือองค์การสาธารณกุศล(ดูข้อมูลจากภาพกฎหมาย)ปริยานุช/ผู้จัดทำ๒๕ กุมภาพันธ์๒๕๕๗อุษมล/ผู้ตรวจ๒๖ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๓๔ ง/หน้า ๑๒/๑๘ กุมภาพันธ์ ๒๕๕๗